กระทรวงวัฒนธรม เตรียมพร้อมจัดงานมหรสพสมโภช เนื่องในงานพระราชพิธีบรมราชาภิเษก พุทธศักราช 2562
กระทรวงวัฒนธรม เตรียมพร้อมจัดงานมหรสพสมโภชเนื่องในงานพระราชพิธีบรมราชาภิเษกพุทธศักราช2562 บริเวณท้องสนามหลวงพร้อมจัดที่นั่งรองรับประชาชนร่วมงานได้กว่า 8,000 คนนายวีระโรจน์พจนรัตน์ รัฐมนตรีว่าการกระทรวงวัฒนธรรม กล่าวว่า คณะอนุกรรมการจัดมหรสพสมโภชเนื่องในโอกาสมหามงคลพระราชพิธีบรมราชาภิเษก ภายใต้คณะกรรมการฝ่ายโครงการและกิจกรรมเฉลิมพระเกียรติเนื่องในโอกาสมหามงคลพระราชพิธีบรมราชาภิเษก กำหนดจัดการแสดงมหรสพสมโภชระหว่างวันที่ 22-28 พฤษภาคม ที่บริเวณท้องสนามหลวง และส่วนภูมิภาคทั่วประเทศได้ก่อนจัดการแสดงจริง ได้จัดพิธีบวงสรวงตามแบบโบราณราชประเพณี และทำการซักซ้อมเสมือนจริงการแสดงมหรสพสมโภชในพิธีเปิดงานและการแสดงโขนเรื่องรามเกียรติ์ชุด“พระบารมีเกริกฟ้ารามาวตาร” จำนวน3 ตอนได้แก่ตอน“สถลมาศเฉลิมราชจักรี” โดยมูลนิธิศาลาเฉลิมกรุงตอน“เล่ห์อสุรีเมืองลงกา” โดยมูลนิธิส่งเสริมศิลปาชีพฯ และตอน“บรมราชาภิเษกพระราม” โดยสำนักการสังคีตกรมศิลปากรและสถาบันบัณฑิตพัฒนศิลป์รวมถึงรำถวายพระพร“อาศิรวาททวยราษฎร์น้อมเกล้าฯถวายจอมราชัน” มีนักแสดงกว่า 1,000 คนจัดพิธีเปิดงานในวันที่ 22 พฤษภาคม เวลา 18.30 น.โดยมีนายวิษณุ เครืองาม รองนายกรัฐมนตรีเป็นประธาน สำหรับการแสดงมหรสพสมโภชในโอกาสสำคัญที่ท้องสนามหลวงนอกจากการแสดงโขนของศิลปินกว่า800 คนแล้วยังมีการละเล่นของหลวง  มหาดุริยางค์สากลรวมใจภักดิ์ชุด“ทศมราชันขวัญหล้า” ,มหาดุริยางค์ไทยแห่งกรุงรัตนโกสินทร์,มหกรรม“ลูกทุ่งไทยเทิดไท้องค์ราชัน” การแสดงละครเพลง“ในสวนฝันผสานใจภักดิ์จงรักนฤบดี” มีศิลปินนานาชาติ10 ประเทศเข้าร่วมแสดงเฉลิมพระเกียรติวันสุดท้ายเป็นการแสดงจาก4ภูมิภาคของไทยเพื่อแสดงความจงรักภักดีนอกจากนี้ ช่วงเวลา21.30 – 23.00 น. ทุกวันมีการจัดแสดงแสงสีเสียงม่านน้ำไฟประดับชุด“แสงแห่งพระกรุณาธิคุณอบอุ่นหล้า” ส่วนเวทีกลางในมีความยาวถึง 80 เมตรถือว่าใหญ่ที่สุดนับตั้งแต่มีการจัดแสดงในท้องสนามหลวงจัดที่นั่งรองรับประชาชน8,000 คน